PATVIRTINTA

Valstybinės mokesčių inspekcijos prie

Lietuvos Respublikos finansų ministerijos viršininko

2002 m. lapkričio 21 d. įsakymu Nr. 333

(Valstybinės mokesčių inspekcijos prie

Lietuvos Respublikos finansų ministerijos viršininko

2011 m. lapkričio 24 d. įsakymo Nr. VA-116 redakcija)

**VEIKLŲ, KURIOMIS GALI BŪTI VERČIAMASI TURINT VERSLO LIUDIJIMĄ, RŪŠIŲ KLASIFIKATORIUS**

1. Veiklų, kurioms gali būti įsigyjami verslo liudijimai, rūšių sąrašas:

| Kodas | Veiklų rūšių pavadinimai | Papildomų veiklos sąlygų žymos (žymos x ir xx galioja iki 2012-04-30) | Ryšys su ekonominės veiklos rūšių klasifikatoriumi, patvirtintu Statistikos departamento prie Lietuvos Respublikos Vyriausybės generalinio direktoriaus 2007 m. spalio 31 d. įsakymu Nr. DĮ-226 (Žin., 2007, Nr. [119-4877](https://www.e-tar.lt/portal/lt/legalAct/TAR.54CEC8F63B97)), (2 redakcija, toliau – EVRK) | Veiklos grupė |
| --- | --- | --- | --- | --- |
| 1 | 2 | 3 | 4 | 5 |
| 002 | Medienos ruoša, malkų gamyba, medienos ruošos paslaugų veikla, įskaitant rąstų vežimą miške | \*, x | (įeina į EVRK klases 02.20; 02.40) | Paslaugos |
| 003 | Prekyba tik ne maisto produktais |  | (EVRK klasės 45.32; 47.82; 47.89; 47.99; įeina į EVRK klasę 45.40) | Prekyba |
| 004 | Prekyba |  | (EVRK klasės 47.81; 47.82; 47.89; 47.99) | Prekyba |
| 005 | Periodinių spaudos leidinių platinimas |  | (įeina į EVRK klases 58.13; 58.14) | Paslaugos |
| 006 | Asmeninių ir namų ūkio reikmenų, išskyrus audiovizualinius kūrinius ir garso įrašus, nuoma | ST | (EVRK klasės 77.21; 77.29) | Paslaugos |
| 007 | Kompiuteriniai žaidimai (už kiekvieną komplektą) | ST | (įeina į EVRK klasę 62.09) | Paslaugos |
| 008 | Batų valymas |  | (įeina į EVRK klasę 96.09) | Paslaugos |
| 009 | Mokamų tualetų ir svėrimo paslaugos | ST | (įeina į EVRK klasę 96.09) | Paslaugos |
| 010 | Apgyvendinimo paslaugų (kaimo turizmo paslaugos) teikimas | ST | (įeina į EVRK klasę 55.20) | Paslaugos |
| 012 | Tekstilės pluoštų paruošimas ir verpimas | \*, x, ST | (EVRK klasė 13.10) | Paslaugos |
| 013 | Gatavų tekstilės gaminių gamyba | \*, x, ST | (EVRK klasė 13.92) | Gamyba |
| 014 | Drabužių siuvimas, taisymas | \*, x, ST | (EVRK klasės 14.11; 14.12; 14.13; 14.14; 14.19; įeina į EVRK klasę 95.29) | Paslaugos |
| 015 | Lagaminų, rankinių ir panašių reikmenų, balno reikmenų ir pakinktų gamyba, taisymas | \*, x, ST | (EVRK klasė 15.12; įeina į EVRK klasę 95.23) | Paslaugos |
| 016 | Avalynės taisymas | x, ST | (įeina į EVRK klasę 95.23) | Paslaugos |
| 017 | Statybinių dailidžių ir stalių dirbinių, medinės taros, kitų medienos gaminių, čiužinių gamyba, remontas | \*, x, ST | (EVRK klasės 16.22; 16.23; 16.24; 31.03; įeina į EVRK klases 16.29; 32.99; 33.19) | Paslaugos |
| 018 | Dirbinių iš kamštienos, šiaudų, pynimo medžiagų gamyba, vainikų, krepšelių, puokščių, šluotų, šepečių ir kita niekur kitur nepriskirta gamyba (išskyrus apsauginės saugos įrangos gamybą) | \*, x, ST | (EVRK klasė 32.91; įeina į EVRK klases 15.12; 16.29; 22.19; 22.29; 25.99; 30.92; 32.99) | Gamyba |
| 019 | Keraminių buities ir puošybos gaminių bei dirbinių gamyba | \*, x, ST | (EVRK klasė 23.41) | Gamyba |
| 020 | Betono, gipso ir cemento gaminių bei dirbinių gamyba ir pastatymas, akmens pjaustymas, formavimas ir apdaila, įskaitant įrašų iškalimą (išpjovimą) paminkliniuose akmenyse | \*, x, ST | (EVRK klasė 23.69; įeina į EVRK klasę 23.70) | Paslaugos |
| 021 | Statybinių stalių ir dailidžių metalo dirbinių gamyba, įrankių, spynų ir vyrių gamyba, montavimas | \*, x, ST | (EVRK klasė 25.72; įeina į EVRK klases 25.12; 25.73; 43.29; 43.32) | Paslaugos |
| 022 | Žemės ir miškų ūkio traktorių ir kitų žemės ir miškų ūkio mašinų remontas | x, ST | (įeina į EVRK klasę 33.12) | Paslaugos |
| 023 | Asmeninių ir namų ūkio reikmenų taisymas | x, ST | (EVRK klasės 95.21; 95.23; 95.25; įeina į EVRK klases 95.22; 95.29) | Paslaugos |
| 024 | Elektrinių buities reikmenų taisymas | x, ST | (EVRK klasė 95.21; įeina į EVRK klasę 95.22) | Paslaugos |
| 025 | Dirbinių iš gintaro ir jo pakaitalų gamyba | \*, x, ST | (įeina į EVRK klasę 32.13) | Gamyba |
| 026 | Žvejybos reikmenų gamyba, trūklių lervų gaudymas | \*, x, ST | (įeina į EVRK klases 03.12; 32.30) | Paslaugos |
| 027 | Žvakių ir kitų liejinių iš vaško gamyba | \*, x, ST | (įeina į EVRK klasę 32.99) | Gamyba |
| 029 | Fotografavimo veikla (išskyrus fotoreporterių veiklą) | x | (įeina į EVRK klasę 74.20) | Paslaugos |
| 030 | Knygų įrišimas, apdaila | x, ST | (įeina į EVRK klasę 18.14) | Paslaugos |
| 031 | Kirpyklų, kosmetikos kabinetų ir salonų, soliariumų veikla | x, ST | (EVRK klasė 96.02, įeina į EVRK klasę 96.04) | Paslaugos |
| 032 | Muzikantų paslaugos (išskyrus koncertinę veiklą) | xx | (įeina į EVRK klasę 90.01) | Paslaugos |
| 033 | Poilsio parkų ir paplūdimių veikla, poilsinių transporto priemonių, turistinės stovyklos paslaugų teikimas ir laisvalaikio ir pramogų įrangos, kaip integruotos pramogų paslaugų dalies, trumpalaikė nuoma | x, ST | (įeina į EVRK klases 55.30; 93.29) | Paslaugos |
| 034 | Namų ūkio veikla (šeimininkavimas pobūviuose, butų tvarkymas, baldų ir kilimų valymas, vaikų priežiūra, daržų priežiūra, apželdinimas, malkų skaldymas, šiukšlių surinkimas) | x | (įeina į EVRK klases 01.61; 02.20; 38.11; 56.21; 81.21; 81.30; 88.91; 96.01) | Paslaugos |
| 035 | Įrankių galandimas | x, ST | (įeina į EVRK klasę 25.62) | Paslaugos |
| 036 | Elektros variklių, generatorių, transformatorių remontas | x, ST | (įeina į EVRK klasę 33.14) | Paslaugos |
| 037 | Kapaviečių priežiūra ir duobkasių paslaugos | x | (įeina į EVRK klasę 96.03) | Paslaugos |
| 038 | Krosnių, kaminų ir židinių valymas | x | (įeina į EVRK klasę 81.22) | Paslaugos |
| 039 | Meno kūrinių restauravimas | x, ST | (įeina į EVRK klasę 90.03) | Paslaugos |
| 040 | Stiklo išpjovimas | x, ST | (įeina į EVRK klasę 23.12) | Paslaugos |
| 041 | Įvairių tipų laikrodžių ir juvelyrinių dirbinių taisymas | x, ST | (EVRK klasė 95.25) | Paslaugos |
| 042 | Dviračių remontas | x, ST | (įeina į EVRK klasę 95.29) | Paslaugos |
| 043 | Apgyvendinimo paslaugų (nakvynės ir pusryčių paslaugos) teikimas | ST | (įeina į EVRK klases 55.20; 55.90) | Paslaugos |
| 044 | Šviežių ir ilgai išsilaikančių konditerijos kepinių ir pyragaičių gamyba, džiūvėsių ir sausainių gamyba | \*, x, ST | (EVRK klasė 10.72; įeina į EVRK klasę 10.71) | Gamyba |
| 045 | Kailių išdirbimas ir dažymas, kailinių gaminių ir dirbinių gamyba | \*, x, ST | (EVRK klasė 14.20; įeina į EVRK klases 13.20; 13.91; 15.11) | Paslaugos |
| 046 | Megztų (trikotažinių) ir nertų medžiagų gamyba, megztų (trikotažinių) ir nertų gaminių bei dirbinių gamyba | \*, x, ST | (EVRK klasės 14.31; 14.39; įeina į EVRK klases 13.91; 14.19) | Gamyba |
| 047 | Avalynės gamyba | \*, x, ST | (EVRK klasė 15.20; įeina į EVRK klasę 16.29) | Gamyba |
| 048 | Baldų gamyba | \*, x, ST | (EVRK klasės 31.01; 31.02; 31.03; 31.09; įeina į EVRK klasę 29.32) | Gamyba |
| 050 | Variklinių transporto priemonių techninė priežiūra ir remontas | x, ST | (EVRK klasė 45.20; įeina į EVRK klasę 52.21) | Paslaugos |
| 051 | Gyvenamosios paskirties patalpų nuoma, neteikiant apgyvendinimo paslaugų (kaimo turizmo paslaugos arba nakvynės ir pusryčių paslaugos) | xx, ST | (įeina į EVRK klases 68.20; 55.20; 55.90) | Paslaugos |
| 052 | Žuvų, mėsos ir jų gaminių rūkymas | x, ST | (įeina į EVRK klases 10.13; 10.20) | Paslaugos |
| 053 | Vaisių, uogų ir daržovių sulčių gamyba | x, ST | (EVRK klasė 10.32) | Paslaugos |
| 054 | Grūdų malimas | x, ST | (įeina į EVRK klasę 10.61) | Paslaugos |
| 055 | Raštinės mašinų, buhalterinių mašinų, kompiuterių ir elektroninės aparatūros priežiūra ir remontas | x, ST | (EVRK klasė 95.11; įeina į EVRK klasę 33.12) | Paslaugos |
| 056 | Vertimo veikla (įskaitant nedidelės apimties spausdinimą) | x | (EVRK klasė 74.30; įeina į EVRK klasę 82.19) | Paslaugos |
| 062 | Juvelyrinių papuošalų gamyba ir taisymas | \*, x, ST | (įeina į EVRK klases 32.12; 95.25) | Paslaugos |
| 063 | Dirbtinės bižuterijos gamyba | \*, x, ST | (įeina į EVRK klasę 32.13) | Gamyba |
| 064 | Filmavimas pramoginiuose renginiuose (išskyrus reportažų, informacinių laidų rengimą ir kitą žurnalistinio ar tiriamojo pobūdžio veiklą) | x | (įeina į EVRK klasę 74.20) | Paslaugos |
| 065 | Elektros sistemų įrengimas pastatuose bei elektros įtaisų įrengimas ir remontas | xx | (įeina į EVRK klases 43.21; 43.22) | Paslaugos |
| 067 | Taikomosios dailės ir vaizduojamojo meno dirbinių gamyba | \*, x, ST | (įeina į EVRK klasę 90.03) | Gamyba |
| 068 | Audiovizualinių kūrinių ir (arba) fonogramų bet kokiose laikmenose platinimas (prekyba ir (arba) nuoma) | ST | (įeina į EVRK klases 47.89; 47.99; 77.22) | Paslaugos |
| 069 | Dovanų pakavimas | x, ST | (įeina į EVRK klasę 82.92) | Paslaugos |
| 071 | Muzikos instrumentų taisymas | x, ST | (įeina į EVRK klasę 95.29) | Paslaugos |
| 073 | Vonių restauravimas | x | (įeina į EVRK klasę 33.11) | Paslaugos |
| 074 | Siuvinėtų dirbinių gamyba ir taisymas | \*, x, ST | (įeina į EVRK klases 13.99; 95.29) | Paslaugos |
| 075 | Naminių gyvūnėlių kirpimas | x, ST | (įeina į EVRK klasę 96.09) | Paslaugos |
| 076 | Gyvulių traukiamų transporto priemonių, valčių, laivelių (kanojų, baidarių, eldijų), plaustų gamyba | \*, ST | (įeina į EVRK klases 30.12; 30.99) | Gamyba |
| 077 | Trenerių veikla, jei asmuo nėra sudaręs sporto veiklos sutarties (kontrakto) | xx | (įeina į EVRK klasę 85.51) | Paslaugos |
| 078 | Veislinių naminių gyvūnėlių auginimas | \*, ST | (įeina į EVRK klasę 01.49) | Gamyba |
| 079 | Knygų, žurnalų ir laikraščių nuoma | ST | (įeina į EVRK klasę 77.29) | Paslaugos |
| 080 | Kilimų ir kiliminių gaminių taisymas | x, ST | (įeina į EVRK klasę 95.29) | Paslaugos |
| 081 | Diskotekos vedėjo veikla | x | (įeina į EVRK klasę 90.01) | Paslaugos |
| 082 | Turistų gidų veikla |  | (įeina į EVRK klasę 79.90) | Paslaugos |
| 084 | Gyvulių traukiamų transporto priemonių, valčių, laivelių (kanojų, baidarių, eldijų), plaustų remontas | x, ST | (įeina į EVRK klases 33.15; 33.17) | Paslaugos |
| 085 | Statybinės miško medžiagos auginimas (sodinimas, persodinimas, atsodinimas, retinimas) | \*, x, ST | (įeina į EVRK klasę 02.10) | Paslaugos |
| 086 | Miško daigynų veikla | \*, x, ST | (įeina į EVRK klasę 02.10) | Gamyba |
| 088 | Medalių, medalionų gamyba | \*, x, ST | (įeina į EVRK klasę 32.12) | Gamyba |
| 089 | Medvilninių ir lininių audinių audimas | \*, x, ST | (įeina į EVRK klasę 13.20) | Gamyba |
| 090 | Kopijavimo, šviesoraščio, teksto dauginimo veikla | xx, ST | (įeina į EVRK klasę 82.19) | Paslaugos |
| 091 | Astrologijos veikla | ST | (įeina į EVRK klasę 96.09) | Paslaugos |
| 092 | Laiptinių valymas | xx | (įeina į EVRK klasę 81.21) | Paslaugos |
| 093 | Valčių nuoma | ST | (EVRK klasė 77.21.10) | Paslaugos |
| 094 | Dviračių nuoma | ST | (EVRK klasė 77.21.30) | Paslaugos |
| 095 | Tekstilės, juvelyrinių dirbinių, drabužių, avalynės nuoma | ST | (įeina į EVRK klasę 77.29) | Paslaugos |
| 096 | Langų valymas | x | (įeina į EVRK klasę 81.21) | Paslaugos |
| 098 | Gelbėtojų veikla | x | (įeina į EVRK klasę 93.29) | Paslaugos |
| 099 | Ateinančių auklių, neįgalių ir kitų asmenų priežiūros veikla | x | (įeina į EVRK klases 88.10; 88.91) | Paslaugos |
| 100 | Kalvių (arklių kaustytojų) veikla | ST | (įeina į EVRK klasę 01.62) | Paslaugos |
| 101 | Statybos baigimo apdailos ir valymo darbai | x | (EVRK klasės 43.31; 43.32; 43.33; 43.34; įeina į EVRK klasę 43.39) | Paslaugos |
| 102 | Specialieji statybos darbai (statybvietės paruošimas, stogų dengimas, pamatų klojimas, mūrijimo, betonavimo, hidroizoliaciniai darbai, pastolių ir darbo platformų statymas ir ardymas, dūmtraukių įrengimas) | xx | (EVRK klasės 43.12; 43.91; įeina į EVRK klasę 43.99) | Paslaugos |
| 103 | Kvalifikacijos tobulinimo ir papildomo mokymo veikla | x, ST | (įeina į EVRK klases 85.51; 85.52; 85.59) | Paslaugos |
| 104 | Vandentiekio, šildymo ir oro kondicionavimo sistemų įrengimas (išskyrus krosnių, aušinimo bokštų, dujų įrangos ir garo vamzdynų įrengimą) | x | (įeina į EVRK klasę 43.22) | Paslaugos |
| 105 | Aplinkos tvarkymas, gatvių valymas, sniego ir ledo šalinimas | x | (įeina į EVRK klases 81.29; 81.30) | Paslaugos |

2. Papildomų veiklos sąlygų žymų reikšmės:

2.1. „\*“ – verslo liudijimas suteikia teisę prekiauti jame nurodytomis savo gamybos prekėmis neįsigijus prekybos verslo liudijimo;

2.2. „ST“ – verslo liudijimuose privalo būti nurodytas veiklos vietos adresas, kuriuo visą ar dalį veiklos laiko būtų vykdoma gamyba, teikiamos paslaugos, prekiaujama ar nuomojamos patalpos, o jei veiklos vieta iš anksto nežinoma – adresas, kuriuo galima būtų susisiekti su verslo liudijimą įsigijusiu asmeniu;

2.3. „x“ – verslo liudijimas nesuteikia teisės parduoti savo gamybos prekių ir teikti paslaugų įmonei ar kitam juridiniam asmeniui, jeigu veiklos, kuria gali būti verčiamasi turint verslo liudijimą, rūšis yra viena iš veiklos, kuria verčiasi įmonė ar kitas juridinis asmuo, rūšių;

2.4. „xx“ – verslo liudijimas suteikia teisę parduoti savo gamybos prekes ir teikti paslaugas tik gyventojams.

3. Veiklos sąlygų, susijusių su EVRK paaiškinimai:

3.1. Jeigu šio klasifikatoriaus 4 stulpelyje nurodytos EVRK klasės be nuorodos „įeina į“, gyventojas gali verstis visų tose EVRK klasėse nurodytų rūšių veikla, laikantis šio klasifikatoriaus 2 punkte nurodytų veiklos sąlygų, jei atitinkamą veiklą reglamentuojantys teisės aktai ar teismo sprendimai gyventojams nedraudžia verstis tokia veikla;

3.2. Jeigu šio klasifikatoriaus 4 stulpelyje nurodytos EVRK klasės su nuoroda „įeina į“, gyventojas gali verstis tik veiklos pavadinime įrašytos veiklos rūšies veikla, įeinančia į nurodytas EVRK klases, laikantis šio klasifikatoriaus 2 punkte nurodytų veiklos sąlygų, jei atitinkamą veiklą reglamentuojantys teisės aktai ar teismo sprendimai gyventojams nedraudžia verstis tokia veikla.

4. Gyventojas vykdydamas veiklą, kuriai įsigytas verslo liudijimas, turi laikytis verslo liudijime nurodytų teritorinių apribojimų, kurie gali būti tokie:

4.1. veiklą galima vykdyti neribojant veiklos teritorijos;

4.2. veiklą galima vykdyti visoje Lietuvos Respublikoje, išskyrus Alytaus, Kauno, Klaipėdos, Palangos, Panevėžio, Šiaulių, Vilniaus miestų savivaldybių ir Marijampolės bei Neringos savivaldybių teritorijas;

4.3. veiklą galima vykdyti tik konkrečios savivaldybės teritorijoje.

\_\_\_\_\_\_\_\_\_\_\_\_\_\_\_\_